ನಟಿ ಸಂಜನಾಗೆ ಡ್ರಗ್ ಪೆಡ್ಲರ್, ನಟ ನಿಯಾಸ್ ಅಹಮದ್ ಜೊತೆ ನಂಟು

ಬೆಂಗಳೂರು: ಡ್ರಗ್ಸ್ ಪ್ರಕರಣಕ್ಕೆ ಸಂಬಂಧಿಸಿದಂತೆ ನಟಿ ರಾಗಿಣಿ ದ್ವಿವೇದಿಯ ಬಳಿಕ ಇದೀಗ ಸಿಸಿಬಿ ಅಧಿಕಾರಿಗಳು ನಟಿ ಸಂಜನಾ ಗಲ್ರಾನಿಯನ್ನು ಬಂಧಿಸಿದ್ದಾರೆ.

ನಟಿ ಸಂಜನಾಗೆ ಡ್ರಗ್ ಪೆಡ್ಲರ್ ಸೋಮವಾರ ಬಂಧನಕ್ಕೆ ಒಳಗಾದ ಮಲೆಯಾಳಿ ನಟ ನಿಯಾಸ್ ಜೊತೆ ನಂಟಿದೆ. ಈ ವಿಚಾರವನ್ನು ಸ್ವತಃ ನಟನೇ ಸಿಸಿಬಿ ವಿಚಾರಣೆ ವೇಳೆ ಬಾಯ್ಬಿಟ್ಟಿದ್ದ. ಕಲ್ಕಿ ಹೆಸರಿನ ಮಲೆಯಾಳಿ ಸಿನಿಮಾದಲ್ಲಿ ಆತ ನಟಿಸಿದ್ದಾನೆ.

ನಿಯಾಸ್ ನೈಟ್ ಪಾರ್ಟಿಗೆ ಸಂಜನಾ ಸ್ಪೆಷಲ್ ಗೆಸ್ಟ್ ಅಪಿಯರೆನ್ಸ್ ಆಗಿದ್ದರು. ಈ ಸಂಬಂಧದ ಎಕ್ಸ್ ಕ್ಲ್ಯೂಸಿವ್ ಫೋಟೋ ಪಬ್ಲಿಕ್ ಟಿವಿಗೆ ಲಭ್ಯವಾಗಿದೆ. ಸ್ಪ್ರೆಕ್ಟ್ರಾ -360 ಕಾರ್ಪೋರೇಟ್ ಪಾರ್ಟಿಗಳನ್ನು ಗಳನ್ನು ಸ್ಟಾರ್ ಹೋಟೆಲ್ ಗಳಲ್ಲಿ ನಿಯಾಸ್ ಆಯೋಜನೆ ಮಾಡುತ್ತಿದ್ದ. ಈ ಕಾರ್ಯಕ್ರಮಕ್ಕೆ ಸಂಜನಾ ಸ್ಪೆಷಲ್ ಗೆಸ್ಟ್ ಆಗಿ ಭಾಗವಹಿಸಿದ್ದರು.

ಇತ್ತೀಚೆಗೆ ಮಾಸ್ಕ್ ಕೂಡ ತಯಾರು ಮಾಡುತ್ತಿದ್ದ ನಿಯಾಸ್ ಗೆ ಫೋಟೋಗಳನ್ನು ಹಾಕಿಕೊಂಡು ಭರ್ಜರಿ ಪ್ರಮೋಷನ್ ಅನ್ನು ಕೂಡ ಸಂಜನಾ ಕೊಡುತ್ತಿದ್ದರು. ಇಂದಿರಾನಗರ, ಮಾರತಹಳ್ಳಿ ಸೇರಿದಂತೆ ಬೆಂಗಳೂರಿನ ಹೈ- ಫೈ ಏರಿಯಾದಲ್ಲಿ ನಿಯಾಸ್ ಪಾರ್ಟಿ ಆರ್ಗನೈಸರ್ ಆಗಿದ್ದನು. ಸ್ಟಾರ್ ಅಟ್ರಾಕ್ಷನ್ ಇಟ್ಟುಕೊಂಡು ಪಾರ್ಟಿ ಆಯೋಜನೆ ಮಾಡುತ್ತಿದ್ದ. ಪಾರ್ಟಿಯಲ್ಲಿ ಸಂಜನಾ ಬಹುತೇಕ ಬಾರಿ ಗೆಸ್ಟ್ ಆಗಿ ಹೋಗಿದ್ದರು.

ನಟಿ ಸಂಜನಾಗೆ ಡ್ರಗ್ಸ್ ಪೆಡ್ಲರ್ ನಿಯಾಸ್ಅಹಮದ್ ರಾಕಿ ಬ್ರದರ್ ಆಗಿದ್ದಾನಂತೆ. ಈ ಮೂಲ ಡ್ರಗ್ಸ್ ಡೀಲರ್ ಜೊತೆ ನಿಮಗೇಕೆ ಬೇಕಿತ್ತು ಸಹೋದರತ್ವ? ಡ್ರಗ್ಸ್ ಪೆಡ್ಲರ್ ಅಂತ ಗೊತ್ತಿದ್ದೂ ನಿಯಾಸ್ ಜೊತೆ ಒಡನಾಟವೇಕೆ? ನಿಯಾಜ್ ಒಡೆತನದ 360 ಡಿಗ್ರಿ ಫೋಟೊಗ್ರಫಿಯಲ್ಲಿ ಪಾಲು ಹೊಂದಿರೋ ಶಂಕೆ ಸಿಸಿಬಿ ಪೊಲೀಸರಿಗೆ ಉಂಟಾಗಿದೆ. ಈ ಹಿನ್ನೆಲೆಯಲ್ಲಿ ನಿಯಾಸ್ ಡ್ರಗ್ಸ್ ಪಾರ್ಟಿಗಳಲ್ಲಿ ಸಂಜನಾ ಭಾಗವಹಿಸ್ತಿದ್ದ ಬಗ್ಗೆ ಪೊಲೀಸರು ಮಾಹಿತಿ ಕಲೆ ಹಾಕುತ್ತಿದ್ದು, ಈ ಹಿನ್ನೆಲೆಯಲ್ಲಿ ಸಂಜನಾ ಮನೆ ಮೇಲೆ ಸಿಸಿಬಿ ಪೊಲೀಸರು ದಾಳಿ ಮಾಡಿದ್ದಾರೆ.

ನಿಯಾಸ್ ಅಹಮದ್ ಫ್ಯಾಷನ್ ಇಂಡಿಯನ್ ಲೀಗ್ ಗೆ ಜಡ್ಜ್ ಸಹ ಆಗಿದ್ದ. ಕೊಚ್ಚಿಯಿಂದ ಬೆಂಗಳೂರಿಗೆ ಬಂದು ಪಾರ್ಟಿಗಳಿಗೆ ಡ್ರಗ್ ಸಪ್ಲೈ ಮಾಡುತ್ತಿದ್ದಾನೆ ಎಂಬ ಆರೋಪವಿದೆ. ಈ ಮೂಲಕ ಪಾರ್ಟಿ ಹೆಸರಲ್ಲಿ ಡ್ರಗ್ಸ್ ದಂಧೆ ನಡೆಯುತ್ತಿತ್ತು. ಇದೇ ವಿಚಾರವಾಗಿ ನಿಯಾಸ್ ನನ್ನ ಸಿಸಿಬಿ ಬಂಧಿಸಿತ್ತು. ವಿಚಾರಣೆ ವೇಳೆ ಈತ ನಟಿ ಸಂಜನಾ ಹೆಸರನ್ನು ಬಾಯಿಬಿಟ್ಟಿದ್ದಾನೆ.

360 ಮಾಡೆಲ್ ಮ್ಯಾನೇಜ್ ಮೆಂಟ್ ಮಾಲೀಕ ನಿಯಾಸ್ ಆಗಿದ್ದು, ಪೃಥ್ವಿ ಶೆಟ್ಟಿ ಮ್ಯಾನೇಜಿಂಗ್ ಡೈರೆಕ್ಟರ್ ಆಗಿದ್ದ ಎಂಬ ಮಾಹಿತಿ ಪಬ್ಲಿಕ್ ಟಿವಿಗೆ ಲಭ್ಯವಾಗಿದೆ.